== Museets samlinger ==
[[Fil:1730 12 pounder steel gun, pic1.JPG|thumb|12 punds kanon fra 1730.]]
Kernen i Orlogsmuseets samlinger var den unikke historiske modelsamling, som dateres til slutningen af 1600-tallet. Den ældste riggede skibsmodel i museets var modellen af et unavngivet skib med en buste på agterspejlet, som ligner den dansk-norske søhelt Niels Juel. Modellen dateres til midten af 1660’erne.
Samlingen bestod af flere hundrede store og små modeller alt fra fuldriggede modeller af linjeskibe over modelhavne til detaljerede modeller af klipper. Alle modellerne var smukt og unikt håndværk med en enorm detaljerigdom. Modellerne blev brugt som ”konstruktionstegninger” og blev bygget i nøjagtig skala.
Filosofi Historie Videnskab Foreninger Organisationer